140 



Vinduer saa vi saaledes først vidtstrakte Landskaber med 

 Saltlaguner og Halofytvegetation , senere Pinieskove afvex- 

 lende med Chamærops-Heåer ; og Lysten til at stifte nærmere 

 Bekjendtskab med disse vexlende Landskaber blev saa stærk, 

 at Forstkandidat Levinsen og jeg blev enige om kun at blive 

 i Sevilla denne Dag og saa om Eftermiddagen kjøre tilbage 

 til Cadiz, overnatte paa „Fyen" , samle vore Redskaber, 

 o: Botaniserkasser , Fotografiapparater etc. sammen og saa 

 næste Morgen kjøre ud til en af Mellemstationerne. Som 

 tænkt saa gjort; efter at have set de væsentligste gamle 

 mauriske Paladser og Domkirken i Sevilla, toge vi Afsked 

 med vore Rejsefæller og kjørte tilbage til Cadiz. Desværre 

 hindrede Mørket os i bestemt at afgjøre, hvor vi den næste 

 Morgen kunde vente at faa det bedste Udbytte, men paa 

 Opturen havde vi dog set, at der nær ved Stationen Puerto 

 Santa Maria fandtes saavel Pinieskov som Chamærops-Reåer 

 og Laguner, hvorfor vi valgte den som Operationsbasis. 



Chefen,' Kommandør Caroc, gav os Tilladelse til at tage 

 vor Oppasser med paa Turen og tidlig næste Morgen tog vi 

 saa afsted. Puerto St. Maria ligger paa den modsatte Side 

 af den Bugt, der tindes nord for den lange smalle Tange, 

 paa hvis yderste Spids Cadiz ligger. Ankommen til vort 

 Bestemmelsessted lejede vi en Vogn for hele Dagen. 



Ad en ganske god Landevej, der førte til Byen Puerto 

 Real , gik det nu rask fremad og efter at have tilbagelagt 

 1 U Mil, naaede vi en mindre Pinieskov. Solen var efter- 

 haanden kommen højt op paa Himlen og det blev dygtigt 

 varmt og dog var det jo Vintertid, saa man kunde tænke, 

 hvor hedt og tørt her maatte være om Sommeren. Nu 

 havde man nærmest Indtryk af Foraar; Regnperioden var 

 fornylig begyndt og Jorden var fugtig. Flere af Underskovens 

 Buske vare begyndt at skyde nye Skud eller at blomstre, og 

 op af den lerede, gule Jord saas Løg- og Knoldvæxter at 

 bryde frem, mange endnu kun netop synlige, andre allerede 

 i Blomst. 



